
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ 

[bookmark: _Hlk140311218]ЧЕЧИМ

2023-жылдын 23-майы 	                   № 66	                                     Москва шаары

Мамлекеттик (муниципалдык) сатып алуулар боюнча консультативдик комитет жөнүндө жобого өзгөртүүлөрдү киргизүү тууралуу


Евразия экономикалык комиссиясы жөнүндө жобонун 7 жана 
44-пункттарына ылайык (2014-жылдын 29-майындагы Евразия экономикалык бирлиги жөнүндө келишимге № 1 тиркеме) Евразия экономикалык комиссиясынын Коллегиясы ч е ч т и :
1. Евразия экономикалык комиссиясынын Коллегиясынын 
2019-жылдын 8-октябрындагы № 168 чечими менен бекитилген Мамлекеттик (муниципалдык) сатып алуулар боюнча консультативдик комитет жөнүндө жобого тиркемеге ылайык өзгөртүүлөр киргизилсин. 
2. Ушул Чечим расмий жарыяланган датадан тартып 
30 календардык күн өткөндөн кийин күчүнө кирет.

	Евразия экономикалык комиссиясынын
         Коллегиясынын төрагасы
	
М.Мясникович


2


ТИРКЕМЕ 
Евразия экономикалык комиссиясынын Коллегиясынын 2023-жылдын 23-майындагы № 66 чечимине карата


Мамлекеттик (муниципалдык) сатып алуулар боюнча
консультативдик комитет жөнүндө жобого киргизилүүчү
ӨЗГӨРТҮҮЛӨР

[bookmark: P33]1. 5-пункт төмөнкү мазмундагы абзац менен толукталсын:
«Комитеттин курамына мүчө мамлекеттердин мамлекеттик бийлик органдарынын жетекчилери (жетекчилердин орун басарлары), мындай органдардын түзүмдүк бөлүмдөрүнүн жетекчилери (жетекчилердин орун басарлары), ошондой эле бизнес-коомчулуктун өкүлдөрү (ыйгарым укуктуу органдардын сунушу боюнча) киргизилиши мүмкүн.».
2. 14-пункттун «б» пунктчасы төмөнкү редакцияда баяндалсын:
«б) Комитеттин отурумунун күн тартибин жана Комитеттин отурумунун күн тартибинин маселелерине материалдарды даярдайт жана Комитеттин мүчөлөрүнө жиберет;».
3. 16-пункттун «а» пунктчасындагы «каралуучу» деген сөз «кароого сунушталган» деген сөздөр менен алмаштырылсын.
4. 18-пункттун биринчи сүйлөмү төмөнкү редакцияда баяндалсын: «18. Комитеттин отурумунун бекитилген күн тартиби, ошондой эле Комитеттин отурумун өткөрүү датасы, убактысы жана орду жөнүндө маалымат Комитеттин мүчөлөрүнө кагаз жүзүндө жана электрондук түрдө жооптуу департаменттин директору (ал жок болгон учурда жооптуу Департаменттин директорунун орун басары) кол койгон коштомо кат менен Комитеттин отурумун өткөрүү датасына чейин 
20 календардык күндөн кечиктирбестен жиберилет.».
5. 19-пункттун экинчи сүйлөмү төмөнкү редакцияда баяндалсын: «Комитеттин отурумуна катышуу мүмкүн болбогон учурда Комитеттин мүчөсү Комитеттин отурумун өткөргөндөн кийин 2 жумушчу күндүн ичинде комитеттин отурумунун күн тартибиндеги маселелер боюнча пикирин жазуу жүзүндө, анын ичинде электрондук почта аркылуу Комиссияга жөнөтүүгө укуктуу.».
6. 21-пункттун экинчи абзацында:
«2ден кеч эмес» деген сөздөрдөн кийин «жумушчу» деген сөз менен толукталсын;
[bookmark: _GoBack]«берилет» деген сөз «электрондук почта боюнча жиберилет» деген сөздөр менен алмаштырылсын.
7. 22-пункттун экинчи абзацы төмөнкү редакцияда баяндалсын:
«Комитеттин отурумунун протоколунун көчүрмөсү жооптуу департаменттин директору (ал жок болгон учурда жооптуу департаменттин директорунун орун басары) кол койгон коштомо кат менен Комитеттин мүчөлөрүнө Комитеттин төрагасы протоколго кол койгон күндөн тартып 3 жумушчу күндөн кечиктирбестен жиберилет.».
8.  24-пунктта «төрагасына» деген сөз «Коллегиясынын Төрагасына» деген сөздөр менен алмаштырылсын.

